KOMISIJOS REGLAMENTAS (EB) Nr. 899/2009
2009 m. rugsėjo 25 d.
iš dalies keičiantis Reglamento (EB) Nr. 1290/2008 nuostatas dėl leidimo naudoti Lactobacillus rhamnosus (CNCM-I-3698) ir Lactobacillus farciminis (CNCM-I-3699) (Sorbiflore) turėtojo pavadinimo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Pagal Komisijos reglamentą (EB) Nr. 1290/2008 (2) leidimo turėtojui Sorbial SAS leidžiama naudoti Lactobacillus rhamnosus (CNCM-I-3698) ir Lactobacillus farciminis (CNCM-I-3699) (Sorbiflore) preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, kaip priedą gyvūnų mityboje.
(2)
Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai pateikus nuomonę keisti leidimą naudoti priedą. Sorbial SAS pateikė prašymą Reglamente (EB) Nr. 1290/2008 pakeisti leidimo turėtojo pavadinimą Sorbial SAS į Danisco France SAS.
(3)
Pareiškėjas teigia, kad nuo 2009 m. gegužės 18 d.Sorbial SAS tapo Danisco France SAS. Šiuo metu šio priedo rinkodaros teisės priklauso Danisco France SAS. Pareiškėjas pateikė šiuos tvirtinimus pagrindžiančius atitinkamus dokumentus.
(4)
Pasiūlytasis leidimo sąlygų pakeitimas yra tik administracinio pobūdžio ir nesuteikia priežasties iš naujo vertinti atitinkamo priedo. Apie šį prašymą pranešta Europos maisto saugos tarnybai.
(5)
Kad pareiškėjui būtų leidžiama naudotis savo rinkodaros teisėmis bendrovės Danisco France SAS vardu, būtina pakeisti leidimų sąlygas.
(6)
Todėl Reglamentą (EB) Nr. 1290/2008 reikėtų atitinkamai iš dalies pakeisti.
(7)
Reikėtų numatyti pereinamąjį laikotarpį, per kurį būtų sunaudotos turimos atsargos.
(8)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1290/2008 priedo 2 stulpelyje pavadinimas Sorbial SAS pakeičiamas Danisco France SAS.
2 straipsnis
Turimas atsargas, atitinkančias iki šio reglamento įsigaliojimo taikomas nuostatas, galima toliau tiekti rinkai ir naudoti iki šešių mėnesių nuo tos datos.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugsėjo 25 d.